CELEX: 32007R0373
Language: el
Date: 2007-04-02 00:00:00
Title: Κανονισμός (ΕΚ) αριθ. 373/2007 της Επιτροπής, της 2ας Απριλίου 2007 , για την τροποποίηση και τη διόρθωση του κανονισμού (ΕΚ) αριθ. 795/2004 σχετικά με τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον κανονισμό (ΕΚ) αριθ. 1782/2003 του Συμβουλίου

3.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/13
            
         
      ΚΑΝΟΝΙΣΜΌΣ (ΕΚ) αριθ. 373/2007 ΤΗΣ ΕΠΙΤΡΟΠΉΣ
   
   της 2ας Απριλίου 2007
   για την τροποποίηση και τη διόρθωση του κανονισμού (ΕΚ) αριθ. 795/2004 σχετικά με τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον κανονισμό (ΕΚ) αριθ. 1782/2003 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 60 παράγραφος 2 δεύτερη πρόταση και το άρθρο 145 στοιχεία γ) και δ),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 795/2004 της Επιτροπής (2) θεσπίζει τις λεπτομέρειες εφαρμογής του καθεστώτος ενιαίας ενίσχυσης από το 2005. Από την πείρα που αποκομίστηκε από τη διοικητική και επιχειρησιακή εφαρμογή του εν λόγω καθεστώτος σε εθνικό επίπεδο προέκυψε ότι για ορισμένες πτυχές είναι αναγκαίοι συμπληρωματικοί λεπτομερείς κανόνες, ενώ για άλλες πτυχές οι ισχύοντες κανόνες χρήζουν διευκρίνισης και προσαρμογής.
            
         
               (2)
            
            
               Εφόσον τα ζαχαροκάλαμα καταλαμβάνουν τις εκτάσεις για πέντε έτη ή περισσότερο και αποδίδουν επαναλαμβανόμενες συγκομιδές μπορούν να θεωρηθούν μόνιμες καλλιέργειες. Σύμφωνα με το άρθρο 44 παράγραφος 2 του κανονισμού (ΕΚ) αριθ. 1782/2003, οι εκτάσεις που χρησιμοποιούνται για μόνιμες καλλιέργειες δεν είναι γενικά επιλέξιμες για δικαιώματα ενίσχυσης. Ωστόσο, το άρθρο 3β παράγραφος 2 του κανονισμού (ΕΚ) αριθ. 795/2004 προβλέπει την επιλεξιμότητα των εκτάσεων με μόνιμες καλλιέργειες στο πλαίσιο του καθεστώτος ενιαίας ενίσχυσης, υπό τον όρο ότι για την εν λόγω έκταση υποβλήθηκε η αίτηση ενίσχυσης για ενεργειακές καλλιέργειες που προβλέπεται στο άρθρο 88 του κανονισμού (ΕΚ) αριθ. 1782/2003.
            
         
               (3)
            
            
               Ο κανονισμός (ΕΚ) αριθ. 1782/2003 όπως τροποποιήθηκε με τον κανονισμό (ΕΚ) αριθ. 319/2006 του Συμβουλίου (3) ορίζει τους κανόνες για την αποσυνδεδεμένη ενίσχυση και την ενσωμάτωση της ενίσχυσης για τα ζαχαρότευτλα, το ζαχαροκάλαμο και το κιχώριο στο καθεστώς της ενιαίας ενίσχυσης. Συνεπώς, οι εκτάσεις που καλύπτονται από τις καλλιέργειες αυτές πρέπει να είναι επιλέξιμες χωρίς να απαιτείται η υποβολή αίτησης στο πλαίσιο του καθεστώτος ενεργειακών καλλιεργειών. Κρίνεται σκόπιμο να εξαιρεθεί το ζαχαροκάλαμο από τον ορισμό για τις μόνιμες καλλιέργειες του άρθρου 2 του κανονισμού (ΕΚ) αριθ. 795/2004 και να προστεθεί στον κατάλογο των καλλιεργειών που θεωρούνται πολυετείς καλλιέργειες για τους σκοπούς του τίτλου III του κανονισμού (ΕΚ) αριθ. 1782/2003.
            
         
               (4)
            
            
               Σύμφωνα με το άρθρο 52 του κανονισμού (ΕΚ) αριθ. 1782/2003 επιτρέπεται η χρήση εκτάσεων για την παραγωγή κάνναβης που δεν προορίζεται για την παραγωγή ινών στο πλαίσιο του ενιαίου καθεστώτος ενίσχυσης από την 1η Ιανουαρίου 2007 και μετά. Οι ενισχύσεις πρέπει να χορηγούνται υπό την προϋπόθεση χρησιμοποίησης πιστοποιημένων σπόρων ορισμένων ποικιλιών. Ως εκ τούτου, το άρθρο 29 του κανονισμού (ΕΚ) αριθ. 795/2004 πρέπει να προσαρμοστεί αναλόγως.
            
         
               (5)
            
            
               Έγινε ένα λάθος στη διατύπωση του άρθρου 30 παράγραφος 5 του κανονισμού (ΕΚ) αριθ. 795/2004, βάσει του οποίου απαιτείται τα κράτη μέλη να λαμβάνουν τα μέτρα που είναι αναγκαία για την εφαρμογή του άρθρου 29 του κανονισμού (ΕΚ) αριθ. 1782/2003, στην περίπτωση παραγωγών οι οποίοι, μέσω αφύσικα χαμηλών αριθμών ΜΜΖ κατά τη διάρκεια μέρους του έτους, δημιουργούν τεχνητά τους όρους που απαιτούνται για την εφαρμογή της ελάχιστης γεωργικής δραστηριότητας. Η απαίτηση αυτή πρέπει να εφαρμόζεται όταν η ανωμαλία αφορά υψηλούς αριθμούς ΜΜΖ. Συνεπώς, η ανωτέρω διάταξη πρέπει να διορθωθεί.
            
         
               (6)
            
            
               Στο παράρτημα II του κανονισμού (ΕΚ) αριθ. 795/2004 καθορίζεται ο μέσος αριθμός εκταρίων που αναφέρεται στο άρθρο 60 παράγραφος 2 του κανονισμού (ΕΚ) αριθ. 1782/2003 με βάση τα στοιχεία που κοινοποιούνται από τα οικεία κράτη μέλη στην Επιτροπή. Η Μάλτα και η Σλοβενία κοινοποίησαν τα σχετικά στοιχεία. Συνεπώς, κρίνεται σκόπιμο να καθοριστεί ο αριθμός εκταρίων για τα εν λόγω κράτη μέλη.
            
         
               (7)
            
            
               Εφόσον η ενσωμάτωση της ενίσχυσης για τα ζαχαρότευτλα, το ζαχαροκάλαμο και το κιχώριο στο καθεστώς ενιαίας ενίσχυσης ισχύει από την 1η Ιανουαρίου 2006, είναι σκόπιμο να προβλεφθεί ότι η τροποποιημένη διάταξη για την επιλεξιμότητα των εκτάσεων με ζαχαροκάλαμα στο καθεστώς ενιαίας ενίσχυσης εφαρμόζεται αναδρομικά από την ημερομηνία αυτή.
            
         
               (8)
            
            
               Δεδομένου ότι ο κανονισμός (ΕΚ) αριθ. 795/2004 θεσπίζει τους κανόνες εφαρμογής του καθεστώτος ενιαίας ενίσχυσης από την 1η Ιανουαρίου 2005, η διόρθωση του άρθρου 30 παράγραφος 5 πρέπει να εφαρμοστεί από την ίδια αυτή ημερομηνία.
            
         
               (9)
            
            
               Ως εκ τούτου, ο κανονισμός (ΕΚ) αριθ. 795/2004 πρέπει να τροποποιηθεί και να διορθωθεί αναλόγως.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 795/2004 τροποποιείται ως εξής:
   
               1)
            
            
               Στον πίνακα του άρθρου 2 στοιχείο δ) προστίθεται η ακόλουθη γραμμή:
               
                           «1212 99 20
                        
                        
                           ζαχαροκάλαμο»
                        
                     
         
               2)
            
            
               Στο άρθρο 29, η δεύτερη πρόταση αντικαθίσταται από το ακόλουθο κείμενο:
               «Οι σπόροι πιστοποιούνται σύμφωνα με την οδηγία 2002/57/ΕΚ (4) του Συμβουλίου και ιδίως το άρθρο 12.
            
         
               3)
            
            
               Στο άρθρο 30, η παράγραφος 5 αντικαθίσταται από το ακόλουθο κείμενο:
               «5.   Τα κράτη μέλη λαμβάνουν τα απαιτούμενα μέτρα για την εφαρμογή του άρθρου 29 του κανονισμού (ΕΚ) αριθ. 1782/2003 στην περίπτωση παραγωγών οι οποίοι, μέσω αφύσικα υψηλών αριθμών ΜΜΖ κατά τη διάρκεια μέρους του έτους, δημιουργούν τεχνητά τους όρους που απαιτούνται για την εφαρμογή της ελάχιστης γεωργικής δραστηριότητας.»
            
         
               4)
            
            
               Το παράρτημα ΙΙ αντικαθίσταται από το κείμενο του παραρτήματος του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Το άρθρο 1 σημείο 1 εφαρμόζεται από την 1η Ιανουαρίου 2006.
   Το άρθρο 1 σημείο 2 εφαρμόζεται από την 1η Ιανουαρίου 2007.
   Το άρθρο 1 σημείο 3 εφαρμόζεται από την 1η Ιανουαρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Απριλίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L της 270 της 21.10.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2013/2006 (ΕΕ L 384 της 29.12.2006, σ. 13).
   
      (2)  ΕΕ L 141 της 30.4.2004, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1291/2006 (ΕΕ L 236 της 31.8.2006, σ. 20).
   
      (3)  ΕΕ L 58 της 28.2.2006, σ. 32.
   
      (4)  ΕΕ L 193 της 20.7.2002, σ. 74.»
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ ΙΙ
            Αριθμός εκταρίων που αναφέρεται στο άρθρο 60 παράγραφος 2 του κανονισμού (ΕΚ) αριθ. 1782/2003
            
                        Κράτος μέλος και περιφέρειες
                     
                     
                        Αριθμός εκταρίων
                     
                  
                        ΔΑΝΙΑ
                     
                     
                        33 740
                     
                  
                        ΓΕΡΜΑΝΙΑ
                     
                     
                        301 849
                     
                  
                        Baden-Württemberg
                     
                     
                        18 322
                     
                  
                        Bayern
                     
                     
                        50 451
                     
                  
                        Brandenburg και Berlin
                     
                     
                        12 910
                     
                  
                        Hessen
                     
                     
                        12 200
                     
                  
                        Niedersachsen και Bremen
                     
                     
                        76 347
                     
                  
                        Mecklenburg-Vorpommern
                     
                     
                        13 895
                     
                  
                        Nordrhein-Westfalen
                     
                     
                        50 767
                     
                  
                        Rheinland-Pfalz
                     
                     
                        19 733
                     
                  
                        Saarland
                     
                     
                        369
                     
                  
                        Sachsen
                     
                     
                        12 590
                     
                  
                        Sachsen-Anhalt
                     
                     
                        14 893
                     
                  
                        Schleswig-Holstein και Hamburg
                     
                     
                        14 453
                     
                  
                        Thüringen
                     
                     
                        4 919
                     
                  
                        ΛΟΥΞΕΜΒΟΥΡΓΟ
                     
                     
                        705
                     
                  
                        ΦΙΝΛΑΝΔΙΑ
                     
                     
                        38 006
                     
                  
                        Περιφέρεια A
                     
                     
                        3 425
                     
                  
                        Περιφέρεια B-C1
                     
                     
                        23 152
                     
                  
                        Περιφέρεια C2-C4
                     
                     
                        11 429
                     
                  
                        ΜΑΛΤΑ
                     
                     
                        3 640
                     
                  
                        ΣΛΟΒΕΝΙΑ
                     
                     
                        11 437
                     
                  
                        ΣΟΥΗΔΙΑ
                     
                     
                         
                     
                  
                        Περιφέρεια 1
                     
                     
                        9 193
                     
                  
                        Περιφέρεια 2
                     
                     
                        8 375
                     
                  
                        Περιφέρεια 3
                     
                     
                        17 448
                     
                  
                        Περιφέρεια 4
                     
                     
                        4 155
                     
                  
                        Περιφέρεια 5
                     
                     
                        4 051
                     
                  
                        ΗΝΩΜΕΝΟ ΒΑΣΙΛΕΙΟ
                     
                     
                         
                     
                  
                        England (άλλες)
                     
                     
                        241 000
                     
                  
                        England (Moorland SDA)
                     
                     
                        10
                     
                  
                        England (Upland SDA)
                     
                     
                        190
                     
                  
                        Northern Ireland
                     
                     
                        8 304»